burmeser
Store norske leksikon,Teknologi og industri,Landbruk,Husdyr,Katt
Burmeser er en slanktypet korthårskatt med kort, blank pels og lysende gule øyne. Rasen er opprinnelig fra Thailand.
Beskrivelse Burmeseren er middels stor, fast og muskuløs, med avrundet bryst og rett rygg. Den har lange slanke ben, med noe lengre bakben. Halen er middels lang, lett avsmalnende til en avrundet tupp. Hodet er lett avrundet mellom ørene, som står langt fra hverandre. Høye, brede kinn smalner ned mot en butt kile. Ørene avrundet, lett foroverbøyd i profil. Den har en middels lang nese med en bøy i profilen. Øynene har orientalsk form øverst, avrundet nederst. Den opprinnelige burmeseren var brun, men rasen er også godkjent i andre farger. Historikk En hybrid mellom siameser og burmeser (også kalt tonkaneser) ble brakt til USA i 1930 av dr. Joseph Thompson. Gjennom paringer med siameser fikk man frem burmeser. Rasen kom til Europa i 1955. Les mer i Store norske leksikon katt katteraser katters atferd